text: वॉशिंगटन। अमेरिकी फर्स्ट लेडी मेलानिया ट्रंप किडनी की सर्जरी के बाद व्हाइट हाउस लौट चुकी है और राष्ट्रपति डोनाल्ड ट्रंप ने ट्वीट कर कहा कि उनके स्वास्थ्य में काफी सुधार है। अपने ट्वीट की वजहों से अक्सर चर्चा में रहने वाले ट्रंप इस बार अपनी पत्नी मेलानिया का नाम ही गलत लिख बैठे, जिसके बाद उन्हें तुरंत ट्वीट डिलीट करना पड़ा। ट्रंप ने अपने ट्वीट में Melania की जगह Melanie लिख दिया। उसके बाद ट्रंप ने गलत स्पेलिंग वाले ट्वीट को डिलीट कर तुरंत दूसरा ट्वीट किया, जिसमें अगली बार मेलानिया की स्पेलिंग सही की हुई थी।